
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS

DĖL VIENKARTINĖS PINIGINĖS IŠMOKOS SAVIVALDYBĖS KONTROLIUOJAMŲ UŽDARŲJŲ AKCINIŲ BENDROVIŲ VADOVAMS

2014 m. gruodžio 11  d. Nr. AT-1274
Šakiai


Vadovaudamasis Lietuvos Respublikos akcinių bendrovių įstatymo 37 straipsnio 3 dalimi, savivaldybės administracijos direktoriaus 2007 m. liepos 12 d. įsakymu Nr. AT-889 patvirtintų Atstovavimo savivaldybei bendrovėse taisyklių 8 punktu, 2010 m. vasario 25 d. įsakymu Nr. AT-239 patvirtintų Savivaldybės kontroliuojamųjų uždarųjų akcinių bendrovių vadovų, jų pavaduotojų ir vyriausiųjų buhalterių darbo apmokėjimo tvarkos aprašo 9 punktu,


l e i d ž i u  Šv. Kalėdų ir Naujųjų metų proga savivaldybės kontroliuojamųjų uždarųjų akcinių bendrovių vadovams iš įmonės pelno išsimokėti iki 100 procentų pagrindinio tarnybinio atlyginimo  dydžio vienkartines pinigines išmokas. 

Administracijos direktorius


                                         Juozas Puodžiukaitis

